4 (албум на Бијонсе Ноулс)

***4*** е четвртиот студиски албум на американската Р&Б пејачка Бијонсе Ноулс. Албумот е закажан за издавање на 24 јуни 2011 преку Columbia Records. Албумот претставува првиот албум кој е издаден по делбата на Ноулс, професионално, од нејзиниот татко и менаџер, Метју Ноулс.

Првиот и водечки сингл од албумот, „Run the World (Girls)“ бил издаден на 21 април овозможен за дигитално спуштање. Издавањето на синглот било нарушено откако неуредена демо верзија била испратена на интернет на 18 април 2011. „Best Thing I Never Had“ бил издаден како втор сингл од албумот на 1 јуни 2011.

## Заднина
Во ноември 2010, Ноулс кажала дека почнала да работи на нејзиниот четврт албум и дека пишувала и продуцирала материјал следејќи го издавањето на *[[I Am... Sasha Fierce]]* во 2008, кое било инспирирано од нејзиното алтер его, Саша Фирс. Во февруари 2010 Ноулс кажала дека ја „убила“ Фирс „бидејќи пораснав и сега сум способна да ги спојам двете [личности]“. Таа објаснила дека користела жива музика за да створи свој музички жанр. Подоцна рекла, „Добро, јас не би рекла дека измислувам некој нов жан. Јас мешам повеќе жанрови кои ги сакам и сум инспирирана со секој од нив...Не се ставам себеси во кутија. Не е Р&Б, не е типичен поп, не е рок - туку е сè што сакам помешано заедно“. Ноулс кажала дека албумот е инспириран од повеќе музичари, вклучувајќи ги Фела Кути, The Stylistics, Лаурин Кил, Стиви Вондер и Мајкл Џексон. Продуцентите Џим Џонсин и Не-Јо работеле со Ноулс на албумот. Не-Јо изјавил дека албумот излегувал добро, Ноулс одела во друга насока и создавала сопствен стил но не може да зборува повеќе, бидејќи „после албумот никој нема да ја омаловажува Бијонсе иако никој не го може тоа сега“. Џонсин зборувал за планот да се создаде албум инспириран од електро музиката со тешки тапани од 1980-тите. Во јануари 2011 продуцентот S1 потврдил преку Твитер дека тој придонесувал за албумот. Шон Гарет го споменал својот придонес, изјавувајќи дека тој „работел со тешката [Ноулс]... таа ми е омилена“. Тој го опишал стилот на музиката која тој ја продуцирал, „Мислам дека правиме многу брзи песни за овој албум. Таа има толку фобра позиција во својот живот што е заинтересирана за правење на музика за забави“. На 24 јануари, Дипло изјавил дека снимал музика со Ноулс, Свич и Дерек Милер од Sleigh Bells. Кристофер „Трики“ Стјуарт, The-Dream Бангладеш, Родни „Даркчајлд“ Џеркинс, Франк Оушн, Кање Вест, Q-Tip и Алја Џексон исто така работеле со Ноулс на албумот. Шија и Талај Рилеј пишувале песни за албумот кои подоцна биле избрани.

Во февруари 2011 било изјавено дека проектот е пред завршување. Ноулс снимила седумдесет и две песни за *4*, што ја преполнило Columbia Records и тие морале да одберат определени работи кои ќе бидат одбрани за албумот. Слушачка приватна забава била одржана на 11 мај 2011. Ноулс понудила преглед на пет песни од четвртиот албум како и официјалното музичко видео за „Run the World (Girls)“. Таа имала прилика да каже за концептот на албумот: „Сакав да направам нешто освежително и поразлично.Затоа помешав различни жанрови и црпев инспирација од турнеите, патувањата, следењето на рок бендовите и други фестивали… Бев како луд научник и ставав различни песни заедно.“
Ноулс подоцна имала интервју со *[[Билборд (магазин)|Билборд]]* и изјавила, „Имајќи време да растам како човечко суштество ме инспирирашњ и ми даде многу работи за овој нов албум...Се чувствувам како да знам која сум и како да не мора да се ставам себеси во кутија. Никој не може да ме дефинира. Можам само да имам забава и артистича слобода да правам што сакам.“

Датумот на издавањето на албумот во САД бил откриен истиот ден кога се појавило музичкото видео за „Run the World (Girls)“. На 31 мај 2011, OneRepublic потврдиле преку Твитер дека работеле на последната песна на албумот. На 1 јуни 2011, Дијан Варен открила во интервју за PopWrap дека и таа придонела за албумот. Таа изјавила, „Пишував нешто една недела пред Бијонсе да започне со снимањето и мислам дека тоа е непто најдовто што сум го напишала досега. Таа го испеа одлично. Мислам дека тоа е песна за кариерата и наверојатно омилената работа која досега ја имам напишано... сега.“

## Концепт и омот
Кон завршувањето на албумот, Ноулс поднелс 72 песни на нејзината издавачка куќа за подготовката на издавањето на албумот. Извор близок на куќата, изјавил „Тие не беа подготвени за обемноста на материјалот кој таа им го поднесе. Очигледно е многу продуктивна. Сега тие имаат тешка работа да одат низ сета музика и да одлучат што ќе направат.“

Ноулс во интервју со Реј Роџер од *[[Билборд (магазин)|Билборд]]* изјавила дека влијанието за нсловот на албумот, *4* било од обожавателите. „Јас имав сосема друго име и концепт, но гледам дека обожавателите го сакаат името '4' и мислам дека би било многу добра работа нив да им се дозволи да му дадат име на албумот“. Таа исто така кажала дека бројот четири бил „специјален“ за неа како нејзиниот роденден и годишнината од нејзиниот брак кои биле на четвртиот датум во месецот. Ноулс додала, „Роденденот на мојата мајка и на моите други пријатели е на четврти.“ Официјалниот омот на албумот бил прикажан на официјалната страница на Ноулс на 18 мај 2011, истиот ден кога бил изјавен официјалниот датум на издавање на „Run the World (Girls)“ и кога било прикажано музичкото видео. На омотот, Ноулс е прикажана во впечатлива поза како гледа во далечината со темна шминка на очите, а рацете ѝ се собрани над нејзината глава со дебели златни ракави, покриени само со елек од крзно и додатоци од злато. Омотот добил позитивни критики од критичарите. Изјавувајќи дека Ноулс е во „целосен промоционален работен режим“, Роби Дав од Idolator ја споредил позата на Ноулс со онаа на Ракел Велч, прашувајќи ги обожавателите „Дали сте подготвени за ова желе?“, цитирајќи ја „Bootylicious“ од Destiny's Child. Џоклин Вена од MTV News ја опишала Ноулс дека изгледа „секси и подобрена“ на омотот. Омотот за делукс изданието било прикажано на 16 јуни 2011 и на него е прикажана Ноулс која носи син/виолетов фустан држејќи ги рацете зад косата.

## Композиција
Таа останала инспирирана од Фела Кути и работела со бенд од бродвеј музиклот, *[[Фела!]]*. Кога зборувала за нејзината инспирација од Кути, Ноулс изјавила дека го ценела неговото „чувство за душата и срцето на неговата музика; не е многу секси и има одличен ритам во кој се губите,“ изјавувајќи дека бил главната инспирација за *4* со тапаните и дувачките инструменти. Албумот бил инспириран и од '90-тите Р&Б изведувачи, Earth, Wind & Fire, DeBarge, Лионел Ричи, Тина Мари со дополнителни влијанија од The Jackson 5, New Edition, Адел, Florence and the Machine и Prince. Ноулс рекла дека додала неколку влијанија на хип-хопот за поширок звук. Таа додала дека си дала поголема дозвола за да ги направи песните и да го врати соул пеењето назад, изјавувајќи, „Јас користев многу смелост во мојот глас кој луѓето го слушаат за време на моите настапи во живо,но не и на моите снимки.“

Пишувачот за музика Алексис Петридис забележал предоминанти 1980-ти-Р&Б влијанија и напишал „Почесто, *4* се враќа во Р&Б минатото.“ Ницух Адебе од *[[Њујорк (списание)|Њујорк]]* пишувал за ранливите теми на албумот, „начинот на кој пее за љубов-кој е да речеме, љубов како гроб и тежок животен избор бара премолчувана музика, големи песни, и повремена болка - значи пее за работите кои можат да прозвучат повеќе како слабост и зависност.“

## Издавање и промоција
Во мај 2011, било изјавено дека Ноулс ќе изведува песни од албумот на летните концертни серии *[[Добро Утро Амерка|GMA]]*. На 11 мај 2011, Ноулс одржала забава во Њујорк Сити каде претставила четири песни од албумот на одбрана група на обожаватели. Ноулс за првпат ја промовирала „Run the World (Girls)“ на *Surprise Oprah! A Farewell Spectacular* во United Center во Чикаго на 17 мај 2011. Шоуто било организирано во чест на дваесет и петтата и последна сезона на *[[The Oprah Winfrey Show]]*. Ноулс исто така ја извела „Run the World“ во живо на ''Билборд'' Музичките Награди на 22 мај 2011, додека ја придружувале снимки од екранот зад неа како и танцувачка екипа. Ноулс ја извела „1+1 “, првата песна од албумот во живо на финалето на *[[American Idol|Американски Идол]]*. Ја претставила „1+1“ како нејзина „омилена“ песна и ја испеала во виолетов фустан, придружена со црвени светла и чад околу неа. Истиот ден, „1+1“ била овозможена за спуштање преку iTunes Store како промоционален сингл ексклузивно во САД. На 7 јуни 2011, три недели пред официјалното издавање, *4* бил целосно испратен на интернет. Легалните репрезентативци на Ноулс испратиле предупредувања до нарушените мрежни места, а предвремено прикажаните песни биле поместени од таквите страници. Сепак, некои луѓе ги користеле профилите на Твитер и давале врски до музиката со што ѝ отежнувале на издавачката куќа во поместувањето на песните. На 9 јуни 2011, Ноулс преку својот профил на фејсбук одговорила на тоа:


Мојата музика беше порана пуштена на интерне и додека ова не е мојот начин на претставување на новите песни, јас ги ценам позитивните одговори од моите обожаватели. Кога снимав музика размислував како моите обожаватели ќе играат и ќе пејат на секоја нота од албумот. Правам музика за да ги направам луѓето среќни и го ценам тоа што сите беа толку нетрпеливи за да ги слушнат моите нови песни.


Ноулс се појавила на *[[Entertainment Tonight]]* на 16 јуни 2011 за да го промовира таргет делукс изданието на *4* и им прикажала преглед на телевизиската реклама на албумот. Од 16 јуни до 27 јуни, секој ден на официјалната страница на Ноулс била прикажувана по една песна од албумот со слики и мисли на Ноулс за албумот. Таа одржа мини турнеја во Франција, почнувајќи во Палаис Никаија во Ница на 20 јуни 2011; во Зенит, Лил на 22 јуни 2011; и во Галакси во Амневил на 23 јуни 2011. Ноулс ќе има и деведесет-минутна изведба на Гластонберискиот фестивал на 26 јуни 2011 г. Исто така ќе одржи изведба на T in the Park фестивалот во Шкотска на 9 јули 2011 и на Оксиџен Фестивалот во Ирска наредниот ден.

### Синглови
„Run the World (Girls)“ бил издаден како водечки сингл на албумот на 21 април 2011. Откако биле испратени делови од „Run the World (Girls)“ на 14 арпил, 2011, целата песна била испратена неколку дена подоцна; со што датумот на издавање на „Run the World (Girls)“ бил пореметен. Музичкото видео за песната било снимано три дена со режисерот Франсис Лоренс, почнувајќи од 11 април 2011 и завршувајќи на 13 април 2011. Видеото било премиерно покажано на 18 мај 2011 на *[[American Idol|Американски Идол]]*.

„Best Thing I Never Had“ бил издаден како вториот сингл од албумот. Песната премиерно била прикажана на 1 јуни 2011 на радијата во САД и била овозможена за дигитално спуштање истиот ден.

## Критички прием

Ерик Хендерсон од Slant Magazine го опишал албумот како „предоминантно интимен, тежок со балади“ и „доминира со песни во средо темпо па сè до песни без темпо, кои, кога зборуваме за вокалната содржина, ѝ даваат доволно големо јаже за да се откаже или самата себеси или нејзините обожаватели“. Томас Конер од *[[Chicago Sun-Times]]* ја споредил „суптилната и изненадната“ музика со таа на албумот од 2011 на Адел, *[[21 (албум на Адел)|21]]* и напишал позитивно за „баладите во средно темпо, од кои повеќето користат сонична екпериментација благодарение на текстописци и продуценти кои однапред помислиле на тоа“ за албумот *4*. Ницуш Абебе од *[[Њујорк (списание)|Њујорк]]* го пофалил „новопоставеното расположение“ и „шармирачките“ балади, додавајќи дека „Таа прави одлична убедлива работа која [ранливоста] изгледа како форма на храброст“. Метју Хортон од BBC Online изјавил помешан одговор за некои од песните, но веднаш ги пофалил „силните балади“ и напишал дека „Бијонсе преминува од флертувачка до кревка и чудесна и има одличен глас за време на тие изведби.“ Крис Коплан од Consequence of Sound верува дека албумот е „чиста поп екселенција“ и дека ќе „стои над сите други женски поп снимки од 2011“.

Сепак, Анди Гила од *The Independent* ги нарекол песните на албумот „извадоци од [...] треперлива, преемотивна мелизма“ и ги критикувал нивните „нерешителни, ритми и синтисајзерите.“ Покрај фалењето на брзите песни како „жанровски разнебитувани“, Адам Марковиз од *[[Entertainment Weekly]]* рекол дека првата половина од песните се „чудна [...] заспивачки рецитали од балади“ и коментирал дека „Вокално, никогаш не звучела подобро — со силен глас и прецизно — но песните тука не се за неа.“ Алексис Петридис од *[[The Guardian]]* изјавил „Високите песни нудат наводи што можеше да биде: тешко е да се почувствува дека албумот би можел да звучи подобро отколку што е сега.“ Кевин Рили од *[[Now (магазин)|NOW]]* напишал дека „На *4*, нејзе сè уште ѝ недостасува вистинско чувство на ранливост но таа заминува од продукцијата со средно темпо наменета за клубови.“

## Список на песни

* Дополнителен продуцент

;Забелешки
*Делукс изданието содржи ексклузивна верзија на музичкото видео за „Run the World (Girls)“.
*Ноулс и Кук Харел се кредитирани како вокални продуценти на „I Was Here“.

;Примероци
*„Party“ користи примероци од „La Di Da Di“ изведена од Даг Е. Фреш и Слик Рик и напишана од Е. Дејвис и Рики Валтерс.
*„Countdown“ користи примероци од „Uhh Ahh“ изведена од Boyz II Men и напишана од Мајкл Бивинс, Натан Морис и Ванја Морис.
*„Run the World (Girls)“ користи примероци од „Pon de Floor“ изведена од Мајор Лазе и напишана од Адиџа Палмер, Дипло, Дејвид Тејлор и Афроџек.

## Историја на издавање

## Наводи

## Надворешни врски
* 
* *[http://www.metacritic.com/music/4-2011 4]* на Metacritic

Категорија:Албуми од 2011
Категорија:Албуми од Бијонсе Ноулс